مرة كنت بعمل UX Audit لأحد المتاجر الإلكترونية الناشئة، ووقتها اكتشفت إن سياسة الاستبدال والاسترجاع كانت مخفية عمدًا، والسبب؟ Dark UX. الفريق كان شايف إنهم كده هيزودوا المبيعات! يعني لما المستخدم يشتري وما يلاقي طريقة سهلة للاسترجاع إلا عن طريق الهاتف، هيكون أقل احتمالية إنه يرجّع المنتج، وبالتالي يكسبوا أكتر.

بصراحة اللي فكر كده ماعملش حتى “ربع جنيه Research”، وأنا هنا عايز أقولك حاجة: روح قلد الناس اللي قبلك زي إيكيا.

إيكيا بتديك سياسة استبدال واسترجاع لمدة 90 يوم. تخيل نفسك واقف عند الكاشير (أو قدام شاشة الموقع) وعمال تفكر: اشتري ولا لا؟ وفجأة تظهر لك رسالة:
“لا تقلق، معاك 90 يوم للاستبدال والاسترجاع.”
الرسالة دي مش بس بتخليك تشتري، لكنها بتديك إحساس بالراحة والثقة في المنتج.

المثير هنا إن الأغلب مش هيرجع المنتج أصلاً، بس الثقة اللي إيكيا زرعتها في العميل بتنتقل من المنتج للعلامة التجارية.
#REDy
#Figmawya
#CX
#DARK_UX
#usability